CELEX: 62016TN0636
Language: fi
Date: 2016-09-05 00:00:00
Title: Asia T-636/16: Kanne 5.9.2016 – Starbucks ja Starbucks Manufacturing Emea v. komissio

12.12.2016   
            
            
               FI
            
            
               Euroopan unionin virallinen lehti
            
            
               C 462/25
            
         Kanne 5.9.2016 – Starbucks ja Starbucks Manufacturing Emea v. komissio
   (Asia T-636/16)
   (2016/C 462/32)
   Oikeudenkäyntikieli: englanti
   
      Asianosaiset
   
   
      Kantajat: Starbucks Corp. (Seattle, Washington, Yhdysvallat) ja Starbucks Manufacturing Emea BV (Amsterdam, Alankomaat) (edustajat: asianajajat S. Verschuur, M. Petite ja M.-A. Stroungi)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Alankomaiden Starbucksille myöntämästä valtiontuesta SA.38374 (2014/C ex 2014/NN) 21.10.2015 tehdyn komission päätöksen (jäljempänä riidanalainen päätös) 1–4 artiklan
            
         
               —
            
            
               vaihtoehtoisesti kumoamaan riidanalaisen päätöksen 2 artiklan 1 kohdan ja
            
         
               —
            
            
               velvoittamaan komissio korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu siihen, että komission väitetään rikkoneen SEUT 107 artiklan 1 kohtaa, koska se on tehnyt oikeudellisen virheen ja ilmeisen arviointivirheen tulkitessaan ja soveltaessaan oikeudellisia puitteita sen arvioimiseksi, antavatko ennakkohinnoittelusopimukset valikoivaa etua.
            
         
               2)
            
            
               Toinen kanneperuste, joka perustuu siihen, että komission väitetään rikkoneen SEUT 107 artiklan 1 kohtaa, koska se on virheellisesti todennut, että ennakkohinnoittelusopimukset antoivat etua, ja se on samalla tehnyt useita ilmeisiä tosiseikkoja koskevia virheitä ja arviointivirheitä, eikä se ole suorittanut huolellista ja puolueetonta tutkintaa ja se on antanut epäasianmukaiset perustelut.
            
         
               3)
            
            
               Kolmas kanneperuste, joka perustuu siihen, että komission väitetään rikkoneen neuvoston asetuksen (EU) N:o 2015/1589 (1) 16 artiklaa, koska se on virheellisesti määritellyt väitetyn tuen määrän ja siten tehnyt oikeudellisen virheen ja ilmeisen arviointivirheen.
            
         
      (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) N:o 2015/1589 (EUVL 2015, L 248, s. 9).